Johannes Solstad

Johannes Solstad (født 1930) er en norsk forretningsmann og skipsreder, som særlig har gjort seg bemerket for sin flåte av forsyningsskip til olje- og gassvirksomhet på norsk og utenlandsk sokkel.

Etter å ha arbeidet i Den norske Amerikalinje, der han var styrmann, skipsfører og inspektør, etablerte Solstad i 1964 Solstad Rederi.Aftenposten, 4. august 2000, s. 18 Sammen med sin bror, Per Gunnar Solstad, utviklet han virksomheten til å bli et av Norges største rederier innen forsyningsskip til offshoresektoren. Rederiet, som drives fra Skudeneshavn på Karmøy, ble børsnotert i 1997.«Reder-brødre til børs», Dagens Næringsliv, 19. september 1997, s. 11. Det har nå navnet Solstad Offshore. Solstad ledet rederiet til 2002, da ledelsen gikk over til sønnen Lars Peder Solstad.

Kongen utnevnte i 1991 Solstad til ridder av 1. klasse av St. Olavs Orden.Tildelinger - Johannes Solstad - kongehuset.no

 Referanser 

Kategori:Norske kapteiner
Kategori:Norske forretningsfolk
Kategori:Norske skipsredere
Kategori:Riddere av 1. klasse av St. Olavs Orden
Kategori:Personer fra Karmøy kommune
Kategori:Artikler i sjøfart-prosjektet